Diari Oficial de la Generalitat Valenciana


Sumari del DOGV 3972, del 03-04-2001 (2001/2371)

RESOLUCIÓ de 22 de febrer de 2001, del conseller d'Obres Públiques, Urbanisme i Transports, per la qual s'aprova definitivament la modificació núm. 12 del Pla General d'Ordenació Urbana de Torrent, relatiu a la creació d'un equipament religiós.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2371


Data del document
:   22-02-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrent
    * pla d'urbanisme

RESOLUCIÓ de 22 de febrer de 2001, del conseller d'Obres Públiques, Urbanisme i Transports, per la qual s'aprova definitivament la modificació núm. 12 del Pla General d'Ordenació Urbana de Torrent, relatiu a la creació d'un equipament religiós. [2001/2371]
  
Vist l'expedient relatiu a la Modificació núm. 12 del Pla General d'Ordenació Urbana de Torrent (València), consistent en la creació d'un equipament religiós en la zona 6 Marxadella, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant Acord del ple de l'Ajuntament de Torrent en la sessió del dia 27 de juny de 2000. Després del pertinent període d'exposició pública, en el qual es van presentar 6 al·legacions, es va aprovar provisionalment pel mateix òrgan amb data 2 d'octubre de 2000.
  
Segon
  
El projecte consta de memòria i plans d'ordenació vigent i modificat.
  
Tercer
  
El municipi de Torrent té el Pla General d'Ordenació Urbana aprovat definitivament per la Comissió Territorial d'Urbanisme amb data 26 de gener de 1990.
  
Quart
  
La Comissió Informativa de la Comissió Territorial d'Urbanisme de València, en la sessió del 25 de gener de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Cinqué
  
La Comissió Territorial d'Urbanisme de València, en la sessió de 31 de gener de 2001, va adoptar l'acord d'informar favorablement el present expedient i elevar la proposta d'aprovació definitiva al conseller d'Obres Públiques, Urbanisme i Transports.
  
Fonaments de dret
  
Primer
  
La tramitació ha sigut correcta, de conformitat amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
La documentació està completa, a l'efecte del compliment del que preceptua l'article 27 de la LRAU
  
Segon
  
L'objecte de la modificació té per finalitat la creació d'un equipament religiós privat (església) a la zona 6 de Marxadella, mitjançant la substitució de l'ús residencial unifamiliar previst en el Pla General, pel d'equipament religiós, d'una parcel·la de titularitat municipal de 2.522,17 m2, situada en la Unitat d'Execució 6.4.
  
La modificació es justifica en la gran demanda d'aquest tipus d'activitat a causa del creixement de la població i a la falta de sòl grafiat per a aquest fi en el Pla General d'Ordenació Urbana.
  
La parcel·la elegida va ser adjudicada a l'Ajuntament en la reparcel·lació de la UE6-4, i es considera idònia per a ubicar l'equipament religiós privat per la seua centricitat i la seua tipologia d'edifici exempt.
  
Les ordenances que s'han d'aplicar seran les reglades en els articles 4.1.3.0 i següents, així com l'article 7.4.4 Ús Dotacional de les Normes Urbanístiques de Torrent.
  
Tercer
  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Quart
  
Respecte a la competència per a l'aprovació del present expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals i les seues modificacions de municipis de més de 50.000 habitants, de conformitat amb el que estableix l'article 39, per remissió de l'article 55.1 de la llei Reguladora de l'Activitat Urbanística, en relació amb l'article 6.d) del Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Aprovar definitivament la modificació núm. 12 del Pla General d'Ordenació Urbana de Torrent, relatiu a la creació d'un equipament religiós.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació de la mateixa, de conformitat amb el que preveuen els articles 10 i 46 de la Llei Reguladora de la Jurisdicció Contenciós Administratiu, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.